Το εποχικά διορθωμένο ποσοστό ανεργίας τον Ιανουάριο του 2018 ανήλθε σε 20,6% έναντι του αναθεωρημένου προς τα άνω 23,2% τον Ιανουάριο του 2017 και 20,8% τον Δεκέμβριο του 2017.

Σύμφωνα με την ΕΛΣΑΤ, το σύνολο των απασχολούμενων, κατά τον Ιανουάριο του 2018, εκτιμάται ότι ανήλθε σε 3.755.427 άτομα. Οι άνεργοι ανήλθαν σε 977.222 άτομα ενώ ο οικονομικά μη ενεργός πληθυσμός ανήλθε ςε 3.261.186 άτομα.

Οι απασχολούμενοι αυξήθηκαν κατά 98.712 άτομα σε σχέση με τον Ιανουάριο του 2017 (αύξηση 2,7%) και μειώθηκαν κατά 12.443 άτομα σε σχέση με τον Δεκέμβριο του 2017 (μείωση 0,3%).

Οι άνεργοι μειώθηκαν κατά 126.430 άτομα σε σχέση με τον Ιανουάριο του 2017 (μείωση 11,5%) και κατά 10.167 άτομα σε σχέση με τον Δεκέμβριο του 2017 (μείωση 1,0%).

Οι οικονομικά μη ενεργοί, δηλαδή τα άτομα που δεν εργάζονται ούτε αναζητούν εργασία, μειώθηκαν κατά 5.526 άτομα σε σχέση με τον Ιανουάριο του 2017 (μείωση 0,2%) και αυξήθηκαν κατά 19.360 άτομα σε σχέση με τον Δεκέμβριο του 2017 (αύξηση 0,6%).